Document ID: 31988R3554

Rådets forordning (EØF) nr. 3554/88
af 14. november 1988
om ændring af forordning (EØF) nr. 987/68 om fastsættelse af almindelige regler for ydelse af støtte til skummetmælk, der er forarbejdet til casein og caseinater
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter [1], senest ændret ved forordning (EØF) nr. 1109/88 [2], særlig artikel 11, stk. 2,
under henvisning til forslag fra Kommissionen, og
ud fra følgende betragtninger :
Forordning (EØF) nr. 987/68 [3], ændret ved tiltrædelsesakten af 1972, har til formål at støtte udnyttelsen af mælkeproteiner ved at udvide anvendelsen af disse; markedssituationen for mælk og mejeriprodukter kan vise sig at være en sådan, at casein og caseinater anvendes som råstoffer ved fremstillingen af visse produkter, som ikke er omfattet af formålet med forordningen; Kommissionen bør derfor bemyndiges til at træffe alle nødvendige foranstaltninger ;
der bør tages hensyn til de eventuelle virkninger af disse foranstaltninger for virksomhederne og markedsvilkårene; der bør endvidere ved udløbet af tolvmånedersperioden foretages en tilbundsgående undersøgelse af konsekvenserne af de trufne foranstaltninger med henblik på at træffe beslutning om en eventuel forlængelse af deres gyldighed -
UDSTEDT FØLGENDE FORORDNING :
Artikel 1
I artikel 2 i forordning (EØF) nr. 987/68 indsættes som stk. 4 :
"4. Under hensyntagen til markedssituationen kan tildelingen af støtte begrænses til visse anvendelser af caseiner og caseinater. Anvendelser kan kun udelukkes, såfremt betalingen af støtten er økonomisk eller teknologisk unødvendig, eller såfremt den ville medføre konkurrenceforvridning.
Denne foranstaltning gælder indtil den 31. december 1989. Rådet træffer inden den 30. november 1989 afgørelse om, hvorvidt det skal forlænge foranstaltningen, på grundlag af en rapport fra Kommissionen om virkningen heraf.
Det skal i rapporten navnlig overvejes, om foranstaltningen har medført illoyal konkurrence mellem fællesskabsproduceret casein og import fra tredjelande eller ikke-mælkeproteiner."
Artikel 2
Denne forordning træder i kraft på dagen for offentliggørelsen i De Europæiske Fœllesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. november 1988.

Labels: 12
17
6